

 **ΠΑΓΚΟΣΜΙΟΣ ΟΡΓΑΝΙΣΜΟΣ ΥΓΕΙΑΣ**

Η κακοποίηση των παιδιών περιλαμβάνει «**όλες τις μορφές σωματικής ή συναισθηματικής κακής μεταχείρισης, σεξουαλικής παραβίασης, παραμέλησης ή παραμελημένης φροντίδας ή εκμετάλλευσης**» για εμπορικούς ή άλλους σκοπούς

 **Κακοποίηση** και **παραμέληση παιδιών**

 «ένας ή περισσότεροι ενήλικες που έχουν την ευθύνη ενός παιδιού, προκαλούν ή επιτρέπουν να προκληθούν στο παιδί σωματικές κακώσεις ή συνθήκες στέρησης σε τέτοιο βαθμό, ώστε συχνά να επιφέρουν σοβαρές διαταραχές σωματικής, νοητικής, συναισθηματικής ή κοινωνικής μορφής, ακόμα και τον θάνατο».

 **ΣΩΜΑΤΙΚΗ ΚΑΚΟΠΟΙΗΣΗ**

Είναι η σκόπιμη χρήση σωματικής βίας κατά του παιδιού, η οποία έχει ή έχει υψηλή πιθανότητα να επιφέρει – ως αποτέλεσμα τη βλάβη στην υγεία του παιδιού και δεν οφείλεται σε ατύχημα

Περιλαμβάνει:

χτυπήματα, ξυλοδαρμό, κλωτσιές, έντονο ταρακούνημα, δάγκωμα, στραγγαλισμό, κάψιμο, δηλητηρίαση, πρόκληση εγκαυμάτων ή ασφυξίας.

ΕΝΔΕΙΞΕΙΣ ΣΩΜΑΤΙΚΗΣ ΚΑΚΟΠΟΙΗΣΗΣ

* Ανεξήγητοι **μώλωπες, μελανιές, κοψίματα και τραύματα**:

- σε ασυνήθιστα μέρη, όπως πρόσωπο, χείλη, μάτια, αυτιά, πλάτη, κοιλιά, λαιμό, γοφούς, τις πατούσες

- σε διαφορετικά μεταξύ τους στάδια επούλωσης

- μετά από απουσία του παιδιού από το σχολείο

- που έχουν διακριτό σχήμα (π.χ. αποτύπωμα της παλάμης ή της οδοντοστοιχίας) ή μοιάζει να έχουν προκληθεί από αντικείμενο (π.χ. βέργα, ζώνη ), που η δικαιολόγηση τους είναι ανεπαρκής ή δεν ταιριάζει με την κλινική εικόνα των τραυμάτων ή που το ιστορικό της πρόκλησης της βλάβης αλλάζει διαρκώς

- που γίνεται προσπάθεια κάλυψής τους

- που δεν έχουν δεχθεί ιατρική φροντίδα παρά τη σοβαρότητά τους και την παρέλευση μεγάλου χρονικού διαστήματος.

* **Εγκαύματα** ομοιόμορφα, που αφήνουν ένα συγκεκριμένο αποτύπωμα / σχήμα (π.χ. ηλεκτρικό σίδερο, τσιγάρο κλπ.) ή σταματούν σε ένα συγκεκριμένο ύψος της παλάμης ή του ποδιού (π.χ. μετά από καταβύθιση σε καυτό υγρό με το σχήμα «γαντιού» στα άνω άκρα και το σχήμα «κάλτσας» στα κάτω άκρα) ή έχουν προ-κληθεί σε ασύνηθες μέρος του σώματος (π.χ. πλάτη) που καθιστά εξαιρετικά σπάνια να είναι αποτέλεσμα ατυχήματος.
* Συχνά και ανεξήγητα **κατάγματα** σε διάφορα στάδια επούλωσης.
* **Πόνος** και **δυσκολία** στην **κίνηση** και στο **περπάτημα.**

 

 ΚΡΙΤΗΡΙΑ ΑΝΑΓΝΩΡΙΣΗΣ

* Ασυνήθιστη επιθετική συμπεριφορά, ευερεθιστότητα, εκρήξεις θυμού, παγωμένο βλέμμα.
* Απότομη πτώση στη σχολική επίδοση και παλινδρόμηση σε προγενέστερα στάδια ανάπτυξης.
* Συχνές απουσίες, καθυστέρηση στην άφιξη ή ηθελημένη μακροχρόνια παραμονή στο σχολείο και φόβος ή δισταγμός επιστροφής στο σπίτι μετά τη λήξη των μαθημάτων.
* Συχνές φυγές από το σπίτι.
* Κοινωνική απόσυρση και εγκατάλειψη δραστηριοτήτων που στο παρελθόν μοιραζόταν με τους συμμαθητές/συμμαθήτριές του.
* Γρήγορη και φοβισμένη συμμόρφωση σε εντολές.
* Χαμηλή αυτοεκτίμηση.
* Εμπλοκή σε παραβατικές συμπεριφορές, χρήση ουσιών, τάσεις αυτοκαταστροφής.
* Αποφυγή οποιουδήποτε αγγίγματος - σωματικής επαφής, κυρίως με τους ενήλικες.
* Αδιαφορία του γονέα/κηδεμόνα για την εικόνα που παρουσιάζει το παιδί, απουσία ενσυναίσθησης.
* Αποφυγή κάθε επικοινωνίας με το σχολείο, αθέτηση προγραμματισμένων συναντήσεων με τον/την εκπαιδευτικό.
* Απαξιωτικός λόγος για το παιδί, αρνητική περιγραφή της συμπεριφοράς του και επίρριψη ευθυνών στο ίδιο.
* Αδυναμία δικαιολόγησης των τραυμάτων, ασαφείς και αντιφατικές εξηγήσεις, γονέας/κηδεμόνας με ιστορικό χρήσης ουσιών ή/και ιστορικό ενδοοικογενειακής βίας.

 **ΣΕΞΟΥΑΛΙΚΗ ΚΑΚΟΠΟΙΗΣΗ**

Συμμέτοχη ή έκθεση παιδιού σε πράξεις σεξουαλικού περιεχομένου συνήθως από ενήλικο με σκοπό την σεξουαλική διέγερση ή ικανοποίηση του

 ΕΝΔΕΙΞΕΙΣ

* Δυσκολία στις κινήσεις ή στο περπάτημα
* Εγκυμοσύνη σε νεαρές έφηβες
* Κνησμός της γεννητικής περιοχής ή πρωκτού
* Αιματώματα αμυχές ή αλλά τραύματα στο στήθος, γλουτούς, υπογάστριο, μηρούς
* Διαταραχές όρεξης (βουλιμία – ανορεξία)
* Σκισμένα, λερωμένα ή ματωμένα ρούχα
* Αποφυγή σωματικής άσκησης

 ΚΡΙΤΗΡΙΑ ΑΝΑΓΝΩΡΙΣΗΣ

* Ασυνήθιστη προς την ηλικία σεξουαλική γνώση
* Υπερβολική ενασχόληση με θέματα σεξουαλικού περιεχομένου και συχνά επίδειξη μη αναμενόμενης συμπεριφοράς (αυνανισμός στο χώρο του σχολείου, παιχνίδια με σεξουαλικό περιεχόμενο, σεξουαλική παρενόχληση ανηλίκων ή ενηλίκων)

 **ΣΥΝΑΙΣΘΗΜΑΤΙΚΗ ΚΑΚΟΠΟΙΗΣΗ**

* Σταθερό μοτίβο ανικανότητας γονέα ή φροντιστή για ένα κατάλληλο και υποστηρικτικό περιβάλλον για την ανάπτυξη του παιδιού
* Περιορισμό κίνησης παιδιού
* Συμπεριφορές ταπείνωσης, υποτίμησης, φόβου, κατηγοριών, απειλών, τρόμου, διάκρισης, απόρριψης, εξευτελισμού
* Μη επίδειξη αγάπης και στοργής
* Αρνητική σύγκριση με αδέλφια ή άλλα παιδιά
* Δημιουργία ενοχών ή διαρκής επίρριψη ευθυνών
* Πειράγματα εκφοβισμού

 ΕΝΔΕΙΞΕΙΣ

* Συχνά ψυχοσωματικά προβλήματα (κεφαλόπονος, άσθμα, αλλεργίες, κοιλιακό άλγος, έλκη, δερματικές παθήσεις, ναυτία κλπ
* Επανάληψη στερεοτυπικών κινήσεων αυτιστικού τύπου (ρυθμικές κινήσεις κορμού ή χτύπημα κεφαλιού
* Κοινωνική απομόνωση
* Συναισθηματικές δυσκολίες

 ΚΡΙΤΗΡΙΑ ΑΝΑΓΝΩΡΙΣΗΣ

* Καθυστέρηση σωματικής/ ψυχολογικής ανάπτυξης
* Διαταραχές στο λόγο και στην έκφραση συναισθήματος
* Δυσκολία στις διαπροσωπικές σχέσεις/φιλίες/σχέση με ενήλικες πχ δάσκαλο
* Αυστηροί απορριπτικοί αδιάφοροι γονείς ή με υπερβολικές προσδοκίες

 **ΠΑΡΑΜΕΛΗΣΗ**

* Αποτυχία γονέα να εξασφαλίσει επαρκή τροφή, στέγη, ρουχισμό, μόρφωση και ιατρική περίθαλψη καθώς και επιτήρηση και προστασία από οποιοδήποτε κίνδυνο
* Σωματική: (βασικές βιοτικές ανάγκες, έκθεση σε κίνδυνο)
* Ιατρική : (αμέλεια ιατρικής φροντίδας, αθέτηση ιατρικών συμβουλών, μη τήρηση θεραπευτικής αγωγής)
* Εκπαιδευτική : (μη παρακολούθηση υποχρεωτικής εκπαίδευσης, συχνες απουσιες, διακεκομμένη φοιτηση, μη ένταξη σε πλαίσιο ειδικής αγωγής, μη κάλυψη εκπαιδευτικών αναγκών)
* Συναισθηματικη/ψυχολογική: διαθεσιμότητα και αδιαφορία σε εκκλήσεις παιδιών για αγάπη και φροντίδα, έκθεση σε σκηνές ενδοοικογενειακής βίας, κοινωνική απομόνωση, απόρριψη

 ΚΡΙΤΗΡΙΑ ΑΝΑΓΝΩΡΙΣΗΣ

* Υποσιτισμός , απουσία πρωινού στο σχολείο
* Κακή σωματική υγιεινή (οσμή, δέρμα, μαλλιά, στοματική υγιεινή, βρώμικα φθαρμένα ρούχα ή ακατάλληλα με την εποχή)
* Απώλεια κιλών / αδυναμία
* Έντονη κόπωση (υπνηλία, αδυναμία παρακολούθησης μαθήματος, ζαλάδα, λιποθυμία)
* Συχνές απουσίες από το σχολείο
* Συχνές ασθένειες/τσιμπίματα ή δάγκωμα από ζώα ή έντομα
* Κακές συνθήκες στέγασης
* Επαιτεία/Περιφορά στο δρόμο

 **ΑΠΟΚΑΛΥΨΗ ΔΙΑΧΕΙΡΙΣΗ ΑΠΟ ΤΟΝ ΕΚΠΑΙΔΕΥΤΙΚΟ**

* Πιστέψτε το και μην αμφισβητείτε τις δηλώσεις του.
* Διατηρήστε την ψυχραιμία σας.
* Αποφύγετε οποιοδήποτε μορφασμό ή έκφραση που θα μπορούσε να δηλώσει συναισθήματα θυμού, έκπληξης, αναστάτωσης, αηδίας, αποστροφής κλπ.
* Επιλέξτε να μιλήσετε μαζί σε έναν ασφαλή χώρο στο σχολείο που να μετριάζει τον φόβο του και να προστατεύει την ιδιωτικότητά του.
* Ενθαρρύνετε την ελεύθερη αφήγηση των γεγονότων, μη διακόπτετε και μη ρωτάτε λεπτομέρειες.
* Ακούστε προσεκτικά τι έχει να σας πει, δίχως να κρίνετε.
* Δώστε του το χρόνο που χρειάζεται.
* Κατανοήστε τη δυσκολία του να μιλήσει για ό,τι του συμβαίνει και σεβαστείτε τα συναισθήματα ντροπής, φόβου και ενοχής που νιώθει.
* Μην του ασκήσετε καμία πίεση.
* Αποφύγετε να χαρακτηρίσετε το δράστη και τις άδικες πράξεις του.
* Μη ρωτήσετε ποτέ το παιδί γιατί δεν μίλησε νωρίτερα για την κακοποίησή του.
* Μην του ζητήσετε να σας δείξει στο σώμα του τα σημάδια της και μην προσπαθήσετε να διερευνήσετε περαιτέρω τους ισχυρισμούς του.
* Όταν ολοκληρώσει την αφήγησή του, πείτε στο παιδί ότι δε συμβαίνει μόνο σε αυτό, ότι πολλά παιδιά κακοποιούνται και για να το κάνετε να αισθανθεί πιο άνετα αναφέρετε ότι και εσείς ο ίδιος είστε γνώστης τέτοιων περιστατικών.
* Καθησυχάστε τους φόβους του.
* Υπογραμμίστε ότι για την κακοποίησή του δεν ευθύνεται το ίδιο.
* Δηλώστε πως είστε πάντα στη διάθεσή του πρόθυμος/η να το ακούσετε και να το υποστηρίξετε.
* Μην δίνετε υποσχέσεις που δεν μπορείτε να κρατήσετε.
* Εξηγήστε ότι το μυστικό είναι ασφαλές αλλά ότι χρειάζεται να ενημερωθούν συγκεκριμένα πρόσωπα των οποίων η παρέμβαση είναι απαραίτητη
* Ενημερώσετε αμέσως τον/την διευθυντή/ντρια του σχολείου σας και τους ειδικούς ψυχικής υγείας σε περίπτωση που υπάρχουν στην σχολική μονάδα

**Καθησυχάζοντας τους φόβους και τις ανησυχίες του παιδιού Οικοδομώντας ένα κλίμα εμπιστοσύνης, κατανόησης και ενθάρρυνσης**

**Πριν από την έναρξη της συζήτησης, πείτε:**

*–* «Υπάρχει κάτι που σε απασχολεί, κάτι που σε ανησυχεί;»

– «Βλέπω ότι κλαις. Πώς θα μπορούσα να σε βοηθήσω;»

– «Είσαι πολύ ανήσυχος/η. Θα ήθελες να μιλήσουμε;»

– «Τι πιστεύεις πως θα συμβεί αν μιλήσεις;»

– «Τι σε κάνει να φοβάσαι; Θες να το συζητήσουμε;»

**Κατά τη διάρκεια της συζήτησης, πείτε:**

– «Μην ανησυχείς. Με την ησυχία σου, εγώ ακούω»

– «Ξέρω, είναι πάρα πολύ δύσκολο για σένα. Μπορώ να κάνω κάτι για να σε διευκολύνω;»

– «Εντάξει. Πάρε το χρόνο σου. Εγώ όποτε θες είμαι εδώ να σε ακούσω»

– «Υπάρχει κάτι που θα σε έκανε να μου μιλήσεις πιο εύκολα σήμερα;»

– «Ίσως έχεις μάθει να μη λες κάποια πράγματα. Μην ανησυχείς, μπορείς να πεις ό,τι θέλεις».

**Μετά την αποκάλυψη, πείτε:**

– «Σε ευχαριστώ πολύ για την εμπιστοσύνη σου και τα όσα μου είπες»

– «Σε ευχαριστώ πολύ. Ξέρω πόσο δύσκολο σου είναι. Ήσουν πολύ γενναίος/α που βρήκες τη δύναμη να μιλήσεις»

– «Πραγματικά με βοήθησες να καταλάβω τι σου έχει συμβεί. Σε ευχαριστώ πολύ που με εμπιστεύτηκες»

– «Δεν είσαι το μοναδικό παιδί που του έχει συμβεί αυτό. Πολλά παιδιά έχουν αντιμετωπίσει το ίδιο»

– «Δε φταις σε τίποτα. Δεν έχεις καμία ευθύνη για όσα έχουν γίνει»

– «Μπορείς να μου μιλήσεις ξανά όποτε το θελήσεις. Θα κάνω ό,τι μπορώ για να σε βοηθήσω»

– «Δεν πρόκειται να πω το μυστικό σου στους φίλους σου ή στους συμμαθητές σου. Όμως, για να σταματήσει αυτό που γίνεται, θα πρέπει να ενημερώσω τον/την Διευθυντή/ντρια του σχολείου ή να μιλήσω σε κάποιον που η δουλειά του είναι να προστατεύει τα παιδιά»

**Ολοκληρώνοντας τη συζήτηση, πείτε:**

– «Τι θα κάνεις, μόλις φύγεις από εδώ;»

– «Ποιο είναι το αγαπημένο σου φαγητό;»

– «Ποια είναι η αγαπημένη σου ασχολία;»

**ΣΗΜΑΝΤΙΚΑ ΒΗΜΑΤΑ ΜΕΤΑ ΤΗΝ ΑΠΟΚΑΛΥΨΗ**

* Εκτίμηση αν το παιδί είναι ασφαλές ή κινδυνεύει τόσο από το δράστη ή το ίδιο (αυτοτραυματισμοί / ιδέες αυτοκτονίας/ φυγής)
* Ενημέρωση του Διευθυντή /Ειδικών

**Ν. 3500/2006 (ΦΕΚ 232/Α΄/24.10.2006**

**Άρθρο 23**

Υποχρεώσεις των εκπαιδευτικών

**1.** Εκπαιδευτικός της πρωτοβάθμιας ή δευτεροβάθμιας εκπαίδευσης ο οποίος, κατά την εκτέλεση του εκπαιδευτικού του έργου, με οποιονδήποτε τρόπο πληροφορείται ή διαπιστώνει ότι έχει διαπραχθεί σε βάρος μαθητή έγκλημα ενδοοικογενειακής βίας, ενημερώνει, χωρίς καθυστέρηση, τον διευθυντή της σχολικής μονάδας.

Ο διευθυντής της σχολικής μονάδας ανακοινώνει, αμέσως, την αξιόποινη πράξη **στον αρμόδιο εισαγγελέα**, σύμφωνα με τις διατάξεις της παραγράφου 1 το άρθρου 37 του Κώδικα Ποινικής Δικονομίας, ή **στην πλησιέστερη αστυνομική αρχή**. Την ίδια υποχρέωση έχουν οι εκπαιδευτικοί και οι διευθυντές των ιδιωτικών σχολείων, καθώς και οι υπεύθυνοι των πάσης φύσεως Μονάδων Προσχολικής Αγωγής.

2. Κατά την προδικασία και τη διαδικασία στο ακροατήριο, **ο διευθυντής της σχολικής μονάδας**, ο οποίος ανακοίνωσε την αξιόποινη πράξη στις παραπάνω αρμόδιες αρχές, **και ο εκπαιδευτικός**, ο οποίος την πληροφορήθηκε ή τη διαπίστωσε, **καλούνται να εξετασθούν ως μάρτυρες**, μόνο αν η πληροφορία δεν αποδεικνύεται με οποιοδήποτε άλλο αποδεικτικό μέσο

σε περίπτωση που έχει τελεσθεί σε βάρος του ανήλικου θύματος πράξη κακουργηματικού χαρακτήρα, **η παρασιώπηση συνιστά ποινικό αδίκημα (άρθρο 232 παρ. 1 Π.Κ.).**

 **ΦΟΡΕΙΣ**

**ΕΙΣΑΓΓΕΛΙΑ ΠΡΩΤΟΔΙΚΩΝ ΘΕΣΣΑΛΟΝΙΚΗΣ**

Διεύθυνση: 26ης Οκτωβρίου 5 Θεσσαλονίκη, Τ.Κ. 54626

1ος Όροφος

**Eισαγγελέας Ποινικής Δίωξης**

Τηλ: 2310520235

**Tμήμα Mηνύσεων-Προϊστάμενος**

Τηλ: 2310529150

**ΔΙΕΥΘΥΝΣΗ ΑΜΕΣΗΣ ΔΡΑΣΗΣ «100»**

**ΔΙΕΥΘΥΝΣΗ ΑΜΕΣΗΣ ΔΡΑΣΗΣ ΘΕΣΣΑΛΟΝΙΚΗΣ**

Μοναστηρίου 326

Τηλέφωνο 2310388100

**ΔΙΕΥΘΥΝΣΗ ΑΜΕΣΗΣ ΔΡΑΣΗΣ ΧΑΛΚΙΔΙΚΗΣ**

Τρικούπη Χαριλάου 41 Πολύγυρος

Τηλέφωνο 2371021610

**ΑΣΤΥΝΟΜΙΚΟ ΤΜΗΜΑ ΝΕΩΝ ΜΟΥΔΑΝΙΩΝ**

28Η Οκτωβρίου κ Κασσάνδρας, Νέα Μουδανιά

Τηλέφωνο 2373021111

**ΔΙΕΥΘΥΝΣΗ ΑΣΦΑΛΕΙΑΣ ΘΕΣΣΑΛΟΝΙΚΗΣ**

**ΥΠΟΔΙΕΥΘΥΝΣΗ ΔΙΩΞΗΣ ΕΓΚΛΗΜΑΤΩΝ ΚΑΤΑ ΖΩΗΣ**

Τμήμα Ανηλίκων

Διεύθυνση: Μοναστηρίου 326, Θεσσαλονίκη, Τ.Κ. 54121

Τηλ: 2310 388456, 2310 388457

E-mail: dathe@hellenicpolice.gr

**YΠΗΡΕΣΙΑ ΟΙΚΟΝΟΜΙΚΗΣ ΑΣΤΥΝΟΜΙΑΣ**

**ΚΑΙ ΔΙΩΞΗΣ ΗΛΕΚΤΡΟΝΙΚΟΥ ΕΓΚΛΗΜΑΤΟΣ**

**ΥΠΟΔΙΕΥΘΥΝΣΗ ΔΙΩΞΗΣ ΗΛΕΚΤΡΟΝΙΚΟΥ ΕΓΚΛΗΜΑΤΟΣ**

Τμήμα Προστασίας Ανηλίκων

Διεύθυνση: Λ. Αλεξάνδρας 173, Αθήνα, Τ.Κ. 11522

Τηλέφωνο: 2106476464, 2106476000

Γραμμή καταγγελιών: 11012 ή 11012@hellenicpolice.gr

FAX : 2106476462

E-mail: ccu@cybercrimeunit.gov.gr

http:// [www.hellenicpolice.gr](http://www.hellenicpolice.gr)

**ΑΝΕΞΑΡΤΗΤΗ ΑΡΧΗ ΣΥΝΗΓΟΡΟΥ ΤΟΥ ΠΟΛΙΤΗ**

**(Κύκλος Δικαιωμάτων του Παιδιού)**

για παιδιά: 800 11 32 000 12

για ενηλίκους: 2131306744, 2131306710

Διεύθυνση: Χαλκοκονδύλη 17, Αθήνα, Τ.Κ. 10432

Τηλ Γραμματείας: 2131306605

E-mail: cr@synigoros.gr

<http://www.0-18.gr/>

**ΑΡΜΟΔΙΑ ΚΡΑΤΙΚΗ ΥΠΗΡΕΣΙΑ ΕΘΝΙΚΗΣ ΕΜΒΕΛΕΙΑΣ**

**ΕΘΝΙΚΟ ΚΕΝΤΡΟ ΚΟΙΝΩΝΙΚΗΣ ΑΛΛΗΛΕΓΓΥΗΣ (Ε.Κ.Κ.Α.)**

Τηλεφωνική Γραμμή Άμεσης Κοινωνικής Βοήθειας «197» 13

Εθνική Γραμμή Παιδικής Προστασίας «1107» 14

Διεύθυνση: Βασιλίσσης Σοφίας 135 & Ζαχάρωφ, Αθήνα- Αμπελόκηποι, Τ.Κ. 11521

Τηλ: 2132039705, 2132039723

Fax: 2132039763

**Ινστιτούτο Υγείας του Παιδιού-Διεύθυνση Ψυχικής Υγείας & Κοινωνικής Πρόνοιας**

Διεύθυνση: Φωκίδος 7, Αθήνα-Αμπελόκηποι, Τ.Κ. 115 26

Τηλ.: 2107715791

e-mail: esa-kapa-p@ich-mhsw.gr

Ώρες λειτουργίας: καθημερινά 09:00-17:00

**Τηλεφωνική Συμβουλευτική Υπηρεσία της Ε.Ψ.Υ.Π.Ε**

Γραμμή-Σύνδεσμος «801 801 1177»

Γραμμή στήριξης παιδιών και εφήβων «116 111»16

**Γραμμή Μαζί για το Παιδί - 11525**

**Χαμόγελο του παιδιού Γραμμή SOS 1056**

**ΕΛΙΖΑ Εταιρεία Κατά της κακοποίησης του παιδιού**

Ερμού , Αθήνα

Τηλέφωνο 2103231704

**ΒΙΒΛΙΟΓΡΑΦΙΑ**

* Παναγιωτάκη Μ, Θέμελη Ο. (2021) «Οδηγός για την αναγνώριση και την διαχείριση περιστατικών κακοποίησης από τον εκπαιδευτικό» Copyright
* Κολλινιάτη Κ.Καρτομανίτη Π. Μούλου Θ. Χατζηδρόσου Δ. «Κακοποίηση-παραμέληση ανηλίκων εκτίμηση παραγόντων επικινδυνότητας και παρέμβαση. Οδηγός για κοινωνικούς λειτουργούς στην εκπαίδευση» Copyright
* Ινστιτούτο Υγείας Παιδιού «Πρωτοκολλο Διερεύνησης Διάγνωσης και Διαχείρισης Κακοποίησης και Παραμέλησης Παιδιών»